Får alle importerede medlemmer besked om aktiviteter?
Ja, importerede medlemmer, som har fået tilsendt en invitationsmail, men som ikke har oprettet sig som bruger i MinForening, får automatisk tilsendt mails med information om de aktiviteter, som de eller deres gruppe inviteres til. De får således mails, når de inviteres eller afinviteres til en aktivitet, og når en aktivitet aflyses eller ændres. Ligeså får de mails med Beskeder og opkrævning af kontingent.

Importerede medlemmer, som ikke har fået tilsendt en invitationsmail, får derimod ikke mails med information om invitationer. Så er der nemlig tid til at planlægge og oprette aktiviteter, før de importerede medlemmer inviteres til at oprette sig som bruger i MinForening.

På MinForening web har importerede medlemmer status som Inaktiv, der er farvet rød eller orange alt efter om de har fået tilsendt invitationsmail fra foreningen, hvori de via link kan oprette sig som bruger i MinForening.
da
Har medlemmer adgang til web?
MinForening web er til brug for administratorerne i din forening, så de nemt kan styre foreningens aktiviteter, medlemmer og betalinger.

Foreningens medlemmer anvender derimod MinForening app på deres smartphone og tablet.

Importerede medlemmer, som ikke har har oprettet sig som bruger i MinForening og dermed ikke har downloadet appen, får i stedet tilsendt mails med information om de aktiviteter, beskeder og betalinger, som de inviteres til.

Medlemmer kan i øvrigt få pc-adgang ved at anvende Bluestack, der er et gratis program, som gør det muligt at køre apps på computeren.
da
Hvad gør jeg, hvis jeg har glemt min adgangskode?
Hvis du har glemt din adgangskode, så skal du trykke på Glemt koden? i log-ind skærmen i appen.



 	Her indtaster du den mailadresse, som er tilknyttet din bruger. Du modtager kort efter en mail fra MinForening.  
 	Når du trykker på linket som er i e-mailen, bliver du bedt om at angive dit nye kodeord.
 	Du kan nu logge på med din bruger med dit nye kodeord.
da
Hvad koster MinForening?
MinForening består af app, web og betalingsmodul, som er 100% gratis.

Vi har selv været i foreninger, så vi ved at hver en krone tæller, hvorfor MinForening selvfølgelig skal være gratis. MinForening finansieres nemlig gennem sponsorater med virksomheder, som brænder for det lokale foreningsliv.

Sponsoratet går ud på, at virksomhedens logo kortvarigt vises ved opstart af app. Dermed er app’en helt fri for reklamer og brugernes genererede data i appen sælges ikke til tredjepart, som man ellers kender det fra sociale medier.
da
Hvor kan jeg downloade MinForening?
MinForening findes både til iOS og Android og kan downloades fra AppStore og Google Play.
no
Hvordan anmoder jeg om medlemskab af en gruppe?
Sådan anmoder du eller på vegne af dine børn om medlemskab af en gruppe:

Find foreningens grupper ved at trykke i midten af foreningens aktivitetshjul.



Når du er inde i foreningens oversigt over Medlemmer og Grupper, trykker du "Se alle grupper" og finder den gruppe, som du gerne vil anmode om medlemskab i.



Inde i gruppen, kan du eller på vegne af dine børn anmode om medlemskab af gruppen.
da
Hvordan anmoder jeg om medlemskab i en forening?
Du kan anmode om medlemskab af en forening på vegne af dig selv eller dit barn.

 	Gå til Foreninger i bunden af skærmen og tryk derefter på foreningen navn i toppen af skærmen.


 	Tryk derefter nederst på +Tilføj forening.

 	Herefter trykker du på Søg efter forening.


 	I søgefeltet skriver du navnet på forening og trykker derefter på foreningen.

 	Nu kan du anmode om medlemskab af foreningen ved at trykke på knappen Anmod om medlemskab.

 	Her kan du vælge en administrator eller gruppeleder, som du vil sende din anmodning til. Du kan også vælge Ingen kontaktperson, hvorefter din anmodning sendes til foreningens administratorer for godkendelse.

 	Til sidst vælger du hvilke(n) grupper, som du gerne vil være medlem af.
da
Hvordan anmoder jeg på vegne af mit barn om medlemskab af min forening?
Tryk ind i midten på foreningens aktivitetshjul.

Derefter tryk på Anmod, hvorefter du på vegne af dit barn kan anmode om medlemskab af foreningen.
da
Hvordan anvendes grupper?
Som administrator og gruppeleder kan du oprette bestyrelse, udvalg og hold under Grupper. Når du opretter en aktivitet, er det således muligt at invitere en eller flere grupper, som dermed inviteres til den pågældende aktivitet. Tilføjes der et medlem til gruppen bliver vedkommende automatisk inviteret til gruppens aktiviteter.
da
Hvordan deler jeg foreningens aktiviteter med en kalender?
Eksporter kalender iCal-fil fra MinForening

 	Gå til <link> og log ind med din MinForening bruger
 	Vælg din forening i menuen til venstre

 	Tryk på “Aktiviteter” i menuen til venstre

 	Tryk på “Eksporter til kalender” i højre hjørne, du modtager nu en iCal fil ved navn “ical.ics”



iCal filen kan importeres i en række forskellige kalendere (fx. Google Kalender og Apple Kalender).

Vi anbefaler at du importerer iCal-filen til en Google Kalender, hvis du herefter vil indsætte den på jeres hjemmeside.

 

Importer iCal-fil i Google Kalender

 	Gå til <link>
 	Hvis du ikke allerede har en Google-konto, skal du oprette en og logge ind
 	Tryk på “+” i menuen til venstre og vælg “Ny kalender”

 	Indtast navn og evt. beskrivelse (navn kan fx være din forenings navn), tryk herefter på “Opret kalender”


 	Tryk på “Import og eksport” i menuen til venstre

 	Tryk på “Vælg fil fra computer” og vælg under under din computers Overførsler den iCal-fil, som du eksporterede fra MinForening

 	Vær sikker på at “Føj til kalender”-feltet er indstillet til den kalender du lige har oprettet

 	Tryk på “Importér”

 	Tryk på tilbage-pilen i øverste venstre hjørne



Du skulle nu kunne se alle din forenings MinForening aktiviteter i kalenderen. Fremtidige aktiviteter der tilføjes i MinForening, vil nu automatisk blive importeret til Google Kalenderen.

Hvis du vil indsætte kalenderen på foreningens hjemmeside, kan du læse følgende guide:

Hvordan indsætter jeg en aktivitetsliste på foreningens hjemmeside?
da
Hvordan deler jeg mine aktiviteter med min kalender?
Du kan nemt dele dine aktiviteter fra MinForening til en kalender, fx på din telefon eller computer.

 	Tryk på aktiviteter nede i bunden af din skærm.
 	Tryk i midten af aktivitetshjulet, så du kommer ind på din profil.

 	Derefter skal du trykke på tandhjulet øverst i højre hjørne af skærmen.
 
 	Nu åbner et nyt vindue, hvor der nederst kommer tre blå felter til syne, her skal du vælge ”del kalender”.
 
 	Hvis du er på en iPhone bliver kalenderen delt direkte. Hvis du er på en Android enhed, skal du følge den guide der dukker op.

 	Det første du gør er at logge ind på din Google Kalender på din PC. Herefter tilføjer du en ny kalender URL. Dette gøre ved at trykke på Add Calender på de tre prikker.
 	Nu popper et vindue op hvor der står FROM URL. Du trykker på FROM URL, hvorefter du skal importerer linket fra din telefon. Hvorefter du trykker Add Calender. Dine MinForening aktiviteter er nu delt med din Google Kalender.
da
Hvordan finder jeg BrugerID på mit barn eller min bruger?
For at følge/tilføje et barn eller en person skal du anvende deres BrugerID.

 	Længst til venstre i bunden af skærmen vælger du knappen Aktiviteter for at se dit aktivitetshjul. Tryk derefter på Se profil i midten af dit aktivitetshjul.


 	Tryk på tandhjulet øverst i højre hjørne.

 	BrugerID er det tredje punkt på listen.


Gå til Hvordan godkender jeg en forælder/følgers anmodning?Gå til Hvordan ser jeg et fælles aktivitetshjul over alle mine brugere?
da
Hvordan fletter jeg fornavn og efternavn ind i kolonnen Navn (Import medlemmer)?
Man kan i sin downloadede CSV-Importskabelon anvende følgende kode til at flette fornavn og efternavn ind i kolonnen 'navn': =H2&" "&I2

Fremgangsmåde:

 	Indsæt koden i kolonnen B.
 	Indsæt fornavn i kolonnen H
 	Indsæt efternavn i kolonnen I.

Nb! Koden kan du i nederste højre hjørne trække ned over det antal celler, som du har antal medlemmer.
da
Hvordan fungerer chatten?
Chatten er ligetil:

Personchat: Du kan oprette chat eller chatte enkeltvis med alle medlemmer i din eller dit barns forening.

Gruppechat: Du kan oprette chat eller chatte med den gruppe, som du eller dit barn er medlem af.

NB! Nye medlemmer i en gruppe bliver automatisk tilføjet gruppechatten. Ligeså fjernes de automatisk fra gruppechatten, når de fjernes fra en gruppe. 

NB! Selvom du er Administrator, kan du kun oprette eller chatte med de grupper, som du selv er en del af.
da
Hvordan giver jeg et medlem rettigheder til at oprette aktiviteter?
Som Administrator kan du tildele rettigheder til medlemmer. Du kan fx. opgradere et Medlem til Gruppeleder, hvis vedkommende som træner, instruktør eller lignende skal kunne oprette aktiviteter og administrere deres gruppe.  


 	Under medlemsoversigten på web ses alle medlemmers roller i høre side. Tryk på rollen og vælg den ønskede rolle.

 	Vælger du Gruppeleder skal du vælge hvilke grupper, som Gruppelederen skal kunne administrere og oprette aktiviteter til.
 	Du kan også administrere medlemmers roller i appen. Tryk først i midten på foreningens aktivitetshjul og tryk derefter på "Se alle medlemmer", hvor du på blyanten ud foran det enkelte medlem kan tildele rollen som enten Gruppeleder eller Administrator.
da
Hvordan godkender jeg en forælder/følgers anmodning?
Anmodningen skal godkendes af barnet, en anden forælder eller den person anmodningen er sendt til:

 	Tryk på notifikationen i notifikationer for at godkende anmodningen (Alternativt går du ind under Aktiviteter og trykker på dit navn i toppen af skærmen, hvorefter du i bunden trykker på +Tilføj person).


 	Herefter kommer du ind under Min familie, hvor du trykker på blyanten for at godkende anmodningen.


Barnet/personen skal være medlem af en forening, før det kan godkende din anmodning.

Gå til Hvordan ser jeg et fælles aktivitetshjul over alle mine brugere?
da
Hvordan godkender jeg medlemskab og gruppeanmodning fra et medlem?
Når medlemmer anmoder om medlemskab i din forening, så skal de godkendes. Først godkendes selve anmodningen om medlemskab for derefter at godkende evt. grupper som medlemmet har anmodet om medlemskab af. 

 	Navigér over i venstre side af skærmen og tryk på Medlemmer.

 	I toppen af skærmen ses alle forenings anmodninger hvor du trykker på Accepter.




Når du har godkendt anmodningen, så skal skal du godkende eventuelle anmodninger til grupper fra medlemmet.

Dette gøres ved at opdatere siden ved enten:

 	t trykke væk fra Medlemmer fx. gå ind i Aktiviteter, og tilbage til Medlemmer i venstre side af skærmen.
 	Eller tryk på opdater knappen i din browser, som også kan gøres med knappen F5 på dit tastatur.

Når du har opdateret medlemmer siden, går du igen ind på medlemmer.

 	Øverst på skærmen hvor du godkendte anmodningen før, ses nu anmodningen til grupper.

 	Er du enig med den gruppe, som personen vil være medlem af, så trykker du på knappen Accepter. Hvis personen anmoder om de forkerte grupper, så kan det redigeres gennem knappen Rediger eller tilføj grupper.
da
Hvordan importerer jeg en medlemsliste fra Conventus til MinForening?
Vi har lavet en guide til, hvordan du kan importerer dine grupper og medlemmer fra Conventus til MinForening. 

Find guiden her <link>
da
Hvordan importeres medlemmer og grupper fra Conventus?
MinForening samarbejder med Conventus, hvorfor det er nemt at importere medlemmer og grupper fra Conventus til MinForening. 

Find guiden her <link>
no
Hvordan indsætter jeg en aktivitetsliste på foreningens hjemmeside?
Følg først denne guide for at få foreningens aktiviteter importeret i en Google kalender:

Hvordan deler jeg foreningens aktiviteter med en kalender?

 

Indsæt en Google Kalender på din hjemmeside

 	Gå til <link>
 	Find den kalender du skal bruge i listen til venstre

 	Hold musen hen over kalenderen i listen, og tryk på de tre prikker der kommer frem til højre, tryk derefter på “Indstillinger og deling”

 
 	Rul ned til sektionen der hedder “Integrer kalender”


 	Du kan her kopiere kopiére linket i feltet “Offentlig webadresse til denne kalender” og indsætte på din hjemmeside. Så kan dine gæster trykke sig ind og se kalenderen.

 	Du kan også kopiere koden i feltet “Integreret kode” og indsætte et sted på din hjemmeside, som understøtter HTML-kode. Så kan dine gæster se kalenderen direkte på din hjemmeside.
da
Hvordan inviterer jeg medlemmer til min forening (app)?
Du kan bruge et invitationslink til at invitere nye medlemmer til din forening.

 	Gå til Foreninger i bunden af skærmen og tryk i midten af foreningens aktivitetshjul.

 	Under Medlemmer findes en grøn knap, som hedder Inviter medlemmer.

 	Her kan du kopiere et invitationslink, som du kan indsætte i en mail, tekstbesked eller socialt medie og dermed sende til de personer, der skal inviteres. 
 	Når personen trykker på linket kan personen selv anmode om medlemskab i de grupper, som personen gerne vil være medlem af. Har personen ikke en bruger, så guides personen gennem oprettelsesprocessen af en ny bruger.
da
Hvordan knytter jeg barn til min bruger?
Ved at tilknytte et barn til din bruger kan du som forælder styre aktiviteter på vegne af dit barn. Du kan også vælge at følge et barn og dermed blot få overblikket over dit barns aktiviteter.

Som forælder

 	Navigér til dit aktivitetshjul længst til venstre nederst på skærmen.
 	Tryk derefter på dit navn i toppen af skærmen, hvorefter et vindue åbner op.

 	I bunden af vinduet trykker du på knappen +Tilføj person.

 	Nederst på siden findes knapperne Følg person, Opret Barn og Tilføj barn.

Følg person: Her kan du få overblik over din samlevers eller anden persons aktiviteter.
Opret barn: Her kan du administrere aktiviteter for et barn, der knyttes til din brugerprofil.
Tilføj barn: Her kan du følge og administrere aktiviteter for et barn, der har eget brugerlogin.
 	Husk ved Opret barn at anmode om medlemsskab af forening på vegne af dit barn:

 	Tryk ind i midten på foreningens aktivitetshjul.
 	Derefter tryk på Anmod, hvorefter du på vegne af dit barn kan anmode om medlemskab af foreningen.



Gå til Hvordan finder jeg BrugerID på mit barn eller en min bruger?

Gå til Hvordan godkender jeg en forælder/følgers anmodning?

Gå til Hvordan ser jeg et fælles aktivitetshjul over alle mine brugere?
da
Hvordan laver jeg ugentlige gentagne aktiviteter (app)?
Hvis dit hold afholder træning den samme dag hver uge, så er det muligt at oprette gentagne aktiviteter. Med gentagne aktiviteter opretter du én aktivitet som kopieres til fremtidige uger, og stopper den dato du har angivet. 

 	Tryk på Opret aktivitet (MinForening logo med + i midten) til højre under aktivitetshjulet.


 	Vælg en forening, som du vil oprette en aktivitet i og vælg derefter farvekode (Træning, turnering, begivenhed mv. er vejledende og fremgår ikke, når aktiviteten er oprettet).

 	Når du har udfyldt felterne med titel, tid, sted og beskrivelse, så trykker du på Flere indstillinger, som findes længere nede på skærmen. 
 	Her finder du Gentag aktivitet som den første indstilling. Tryk på knappen Gentag ikke, og fra drop-down menuen vælger du, om den skal gentages hver uge eller hver anden uge.

 	Det er vigtigt, at du ved Gentag aktivitet fastsætter en dato for hvor lang tid aktiviteten skal gentages under Gentag indtil.
da
Hvordan laves en gentagende aktivitet?
Ligesom i vores app, så er det også muligt at oprette gentagne aktiviteter gennem vores hjemmeside. 

 	Når du er logget ind på hjemmesiden, så navigere du over i venstre side af skærmen og trykker på Aktiviteter.

 	Tryk på knappen Opret aktivitet øverst på skærmen.

 	Vælg hvilken af de 5 typer af aktivitet som du vil oprette.

 	Udfyld felterne og navigér ned til Gentag aktivitet, og tryk på Gentag ikke.

 	Vælg om aktiviteten skal gentages hver eller hver anden uge.
 	Når du har valgt en af de to indstillinger, så dukker et nyt felt op som hedder Gentag indtil. Her skal du vælge hvornår den gentagne aktivitet stopper i feltet nedenunder.
da
Hvordan opkræver jeg betalinger og kontingent?
Du kan på vegne af din forening opkræve betalinger og kontingent gennem appen, som medlemmet nemt kan betale via MobilePay integreret i MinForening appen eller via Ekstern betaling.

Ved Ekstern betaling overfører medlemmet enten penge til foreningens bankkonto eller betaler til foreningens egen MobilePay MyShop.

Under Notifikationer/Betalinger i appen har medlem og forælder et samlet overblik over kommende betalinger og kvitteringer for tidligere betalinger.

Importerede medlemmer, som ikke har fået oprettet sig som bruger i MinForening via link i invitationsmail og dermed ikke har downloadet appen endnu, får mails om betalingsinfo i stedet for notifikationer i appen. De kan således kun betale Eksternt. 

Ved Ekstern betaling kan kasseren afstemme betalingerne på foreningens bankkonto ved at godkende betalingerne i MinForenings betalingsmodul.

 

Sådan opretter du en betaling eller kontingent:

 	Gå til venstre side af skærmen og gå under Betalinger.


 	For at oprette en betaling trykker du Opret Betaling øverst til højre på skærmen.

 	Angiv en titel, pris, betalingsperiode (start- og slutdato), betalingsfrist, betalingsform (MobilePay og/eller Ekstern betaling) og info ved ekstern betaling. Tryk derefter på Vælg betalere. 
 	
 	Vælg Grupper eller Personer alt efter hvem, der skal have udsendt en betalingsopkrævning og Opret betaling (Nb! Tilføjes nye medlemmer til en gruppe inden for betalingens betalingsperiode, får medlemmet automatisk tilsendt en betalingsanmodning). 
 	Når du har oprettet en betaling, kan du sende Påmindelser og indtaste Noter vedr. det enkelte medlems betaling samt få overblik over hvem, der har betalt og ikke betalt. Medlemmer og forældre kan også skrive Kommentarer, når de betaler Eksternt.
 	Du kan eksportere oversigten over medlemmernes betalinger til en Excel-fil, som du kan indsætte som bilag i foreningens regnskab.
da
Hvordan opretter jeg bestyrelse, udvalg og hold som grupper i MinForening (app)?
Under Grupper kan du nemt oprette din forenings bestyrelse, udvalg, hold mv.

 	Gå til Foreninger i bunden af skærmen og tryk på Se forening i midten af aktivitetshjulet.


 	Tryk på Se alle grupper for at få en oversigt over grupper og undergrupper samt se antal medlemmer i den enkelte gruppe.

 	Tryk Opret gruppe og indtast navn på gruppen.

 	Dernæst inviterer du medlemmer ind i din gruppe ved at trykke på Tilføj medlemmer, hvorefter du markerer alle dem, som skal ind i gruppen. Når du har valgt medlemmerne, så slutter du af med at trykke Tilføj medlemmer i bunden af skærmen.
da
Hvordan opretter jeg en aktivitet (app)?
Du kan som administrator eller gruppeleder oprette en aktivitet i MinForening.

 	Først skal du trykke på aktiviteter nede i bunden af din skærm.
 	Herefter trykker du på det runde ”+” i højre side af din skærm.
 	Du vil nu blive ledt ind til din foreningsoversigt hvor du skal vælge den forening, aktiviteten skal oprettes i.
 	Når du har valgt foreningen skal du nu vælge hvilken form din aktivitet har, om det er en træning, et møde, eller en begivenhed.
 	Når du har valgt aktivitetstypen, skal du udfylde oplysninger.
 	Herefter trykker du på den blå knap i bunden af din skærm ”opret aktivitet”.
 	Nu kan du inviterer dine medlemmer til aktiviteten og de kan herefter trykke om de deltager eller ej.
da
Hvordan opretter jeg en aktivitet?
Du kan oprette aktiviteter på samme måde på hjemmesiden som i vores app, og med helt samme funktioner.

 	Når du er logget ind på hjemmesiden, så trykker du i venstre side af skærmen på Aktiviteter.


 	Tryk på knappen Opret aktivitet øverst på skærmen.

 	Vælg hvilken type aktivitet som du vil oprette og udfyld felterne.
da
Hvordan opretter jeg en betaling for en aktivitet?
Opret en aktivitet og indtast beløb for deltagelse i aktiviteten.

Medlem eller forælder betaler nemt via MobilePay integreret i appen, når de trykker Deltager i aktiviteten.
da
Hvordan opretter jeg en flerstrenget forening?
For en flerstrenget forening kan det være en fordel at oprette aktivitetshjul for de enkelte afdelinger, f.eks. VBI Håndbold, VBI Fodbold, VBI Volley mv.

Dermed er det for det enkelte medlem i MinForening app muligt at samle de foreninger, som man er medlem af eller som man følger, under et samlet aktivitetshjul, som dermed giver et samlet overblik over aktiviteterne i en flerstrenget forening.
da
Hvordan opretter jeg en forening (app)?
Du kan i forbindelse med, at du opretter dig som bruger eller på et senere tidspunkt oprette alle de foreninger, klubber og hold, som du skulle have lyst til. 

 	Gå til Foreninger i bunden af skærmen og tryk derefter på foreningen navn i toppen af skærmen.


 	Tryk derefter nederst på +Tilføj forening, hvorefter du trykker på knappen Opret forening.
da
Hvordan opretter jeg en forening?
Når du har lavet en bruger og har logget ind, kan du super nemt lave din helt egen forening.

 	Log ind med din bruger eller opret en ny bruger.
 	Navigér til venstre side af skærmen, og tryk på den grønne knap Opret forening.
 	Udfyld felterne og du er i gang med din nyoprettet forening.

Fordelen ved at administrere din forening på vores hjemmeside er, at du har en større skærm til rådighed, og som giver mere overblik over din forening.
da
Hvordan opretter jeg endnu en forening?
Du kan oprette alle de foreninger, som du har lyst til. MinForening bruges af alle typer af fællesskaber - lige fra familier til netværk til organisationer til foreninger. 

Er du medlem af flere foreninger, får du samlet dine aktiviteter på tværs af dine foreninger i dit personlige aktivitetshjul i MinForening, læs mere her.

Du kan også samle alle dine foreninger i et fælles aktivitetshjul, så du får et samlet overblik over dine foreningers aktiviteter, læs mere her. 

Er I en flergrenet forening, så kan de forskellige afdelinger få deres eget aktivitetshjul i stedet for at have dem alle i et aktivitetshjul, læs mere her.

 

Se nedenstående guide for at se, hvorledes en Administrator opretter endnu en forening i MinForening:

 	Navigér til toppen af navigationsbaren i venstre side af skærmen og tryk på den grønne knap med dit foreningsnavn.


 	Nede i bunden trykker du på Opret forening.

 	Her udfylder du felterne og slutter af med at trykke på knappen Opret forening.
da
Hvordan opretter jeg et medlem?
Du kan på web under Medlemmer oprette medlem og udsende en invitationsmail.

Ved endt oprettelse kan du tildele medlemmet rolle om Gruppeleder eller Administrator samt tilføje medlemmet til grupper, så medlemmet automatisk inviteres til aktiviteter, chat, beskeder og betalinger.
da
Hvordan opretter jeg løbende betalinger?
I Grupper under Medlemmer opretter du gruppen Kontingent, hvori du opretter undergrupper med årets måneder, se nedenstående billede.

Derefter opretter du en betaling med titlen ’Januar 2019 -kontingent’, som undergruppen ’januar’ inviteres til. Husk at fastsætte betalingsperioden til hele januar måned, se guide her.

Når du så får nye medlemmer ind i din forening, tilføjer du medlemmet i den rette undergruppe under Kontingent, hvorefter de automatisk får udsendt en opkrævning for betaling af årligt kontingent.
da
Hvordan opretter man en flergrenet forening?
Er I en flergrenet forening med forskellige foreningskonti og kasserer tilknyttet de enkelte afdelinger, bør I oprette særskilte aktivitetshjul for de enkelte afdelinger.

I så fald vil medlemmerne i afdelingen Gymnastik få sit eget aktivitetshjul og dermed unikke overblik over gymnastikaktiviteterne uden også at skulle forholde sig til de øvrige afdelingers aktiviteter.

Selvom man som flergrenet forening har oprettet separate aktivitetshjul for de enkelte afdelinger, kan man i appen samle afdelingernes aktivitetshjul i et fælles aktivitetshjul, så man har et samlet overblik over alle aktiviteterne på tværs af afdelinger, se mere her.

Se også her hvordan man eksporterer foreningens aktiviteter til foreningens hjemmeside.

 

Ønsker I hjælp til opsætningen af en flergrenet forening, så kontakt os her.
da
Hvordan redigerer jeg mine brugeroplysninger?
Du kan til enhver tid redigere dine brugeroplysninger, hvis du har brug for at ændre eller tilføje oplysninger i din brugerprofil.

 	Længst til venstre i bunden af skærmen vælger du knappen Aktiviteter for at se dit aktivitetshjul. Tryk derefter på Se profil i midten af dit aktivitetshjul.

 	Tryk på tandhjulet øverst til højre på skærmen.


Her kan du redigere din brugerprofil, ændre din adgangskode samt linke dine aktiviteter til din mobilkalender.
da
Hvordan redigeres en aktivitet?
Du kan til enhver tid ændre dine aktiviteter, hvis der er ændringer eller lavet fejl i aktiviteten. 

 	Log på hjemmesiden og navigere over i venstre side af skærmen og tryk på Aktiviteter.

 	Tryk på den aktivitet som skal ændres. Et vindue åbner og du trykker på knappen Rediger.

 	Husk at trykke på Gem ændringer når du er færdig med at redigere aktiviteten.


Som ses på billedet ovenover, så har du muligheden for at redigere alle aktiviter.

Hvis aktiviteten er en gentagen aktivitet, så er det muligt at redigere dem alle, eller bare den ene som du lige har rettet, hvis fx. træningen flyttes til et andet tidspunkt.
da
Hvordan ser jeg aktiviteter på tværs af mine foreninger?
For det enkelte medlem er det muligt at samle de foreninger, som man enten er medlem af eller som man følger, under "Mine foreninger", som giver et samlet overblik over aktiviteter på tværs af foreninger.
da
Hvordan ser jeg min families aktiviteter i et fælles aktivitetshjul?
Du kan under Mine/Vores aktiviteter tilgå dine og din families aktiviteter i et fælles aktivitetshjul. 

 	Hvis du vil se dit eget eller barnets aktivitetshjul, så trykker du på Mine/Vores aktiviteter øverst på skærmen.


 	Her har du mulighed for at vælge mellem dit eget, børns og eller samleverskes aktivitetshjul. 
 	Du kan også vælge "Vores aktiviteter", som samler alle aktivitetshjul i et fælles aktiviteteshjul, der viser hele familiens aktiviteter på tværs af foreninger og hold.
da
Hvordan skifter jeg min adgangskode?
Du kan til enhver tid ændre dit kodeord under dine profiloplysninger. 

 	Navigér til dit aktivitetshjul, som findes helt til venstre i bunden af skærmen.
 	Derefter trykker du på Se profil som er i midten af dit aktivitetshjul.


 	Tryk på tandhjulet øverst i højre hjørne af skærmen.


 	Tryk derefter på knappen Skift adgangskode.
da
Hvordan sletter jeg en aktivitet (app)?
Skal aktiviteten aflyses og derfor slettes, gør du således:

 	Først trykker du ind på aktiviteten via aktivitetshjulet eller gennem aktivitetslisten.

 	Her trykker du på blyanten øverst til højre på skærmen.


 	Helt nede i bunden trykker du på teksten Aflys aktivitet.

 	Aktiviteten slettes fra alle aktivitetshjul hos de personer, som er blevet inviteret eller har deltaget.
Ved Gentag aktivitet får du en besked, hvor du skal tage stilling til om om du vil slette alle aktiviteter eller kun den enkelte.

NB! Alle inviterede til en aktivitet får besked om, at aktiviteten er aflyst.

Tip! I stedet for at aflyse en aktivitet, kan man også ændre overskriften til "AFLYST + titel på aktiviteten", hvormed de inviterede deltagere får en notifikation herom.
da
Hvordan sletter jeg en aktivitet?
Hvis en aktivitet skal slettes fx. hvis træning aflyses, så skal du gøre således:

 	Log på hjemmesiden og tryk på Aktiviteter.

 	Tryk på den aktivitet som du vil slette. Et vindue åbner, og du trykker på knappen Slet.


Hvis det er en gentagen aktivitet, så kan du slette eller ændre kun den ene aktivitet fx. hvis træningen aflyses eller flyttes til et andet tidspunkt, eller du kan slette og ændre alle gentagne aktiviteter.

NB! Alle inviterede til en aktivitet får besked om at aktiviteten er aflyst.

Tip! I stedet for at aflyse en aktivitet, kan man også ændre overskriften til "AFLYST + titel på aktiviteten", hvormed de inviterede deltagere får en notifikation herom.
da
Hvordan sletter jeg en chat?
Chats med personer, som ikke har været aktiv i 30 dage, bliver fjernet fra din chatoversigt. De slettes således ikke, hvormed du altid kan tilgå gamle chats ved på ny at oprette chatten med personen.

Gruppechats fjernes ikke, men slettes, når man sletter gruppen.
da
Hvordan sletter jeg en forening?
Det er ikke muligt selv at slette en forening, men som administrator kan du få din forening slettet ved at sende en mail herom til kontakt@minforening.dk
da
Hvordan synkroniserer jeg WinKAS med MinForening?
Læs guiden på WinKAS' hjemmeside her <link>
da
Hvordan tilføjer jeg medlemmer til en gruppe (app)?
Under Grupper kan du nemt tilføje flere personer til hver enkel gruppe.

 	Gå til Foreninger i bunden af skærmen og tryk på Se forening i midten af aktivitetshjulet.


 	Tryk på Se alle grupper for at få en oversigt over grupper og undergrupper samt se antal medlemmer i den enkelte gruppe.

 	Tryk på den gruppe du vil tilføje personer til.
 	Dernæst inviterer du medlemmer ind i din gruppe ved at trykke på Tilføj medlemmer, hvorefter du markerer alle dem, som skal ind i gruppen. Når du har valgt medlemmerne, så slutter du af med at trykke Tilføj medlemmer i bunden af skærmen.
da
Hvordan tænder/slukker jeg for notifikationer fra en chat?
For at slå notifikationer til eller fra i chatbeskederne, skal du gøre følgende:

 	Tryk på ”chat” nederst på skærmen.



 	Herefter trykker du på den ”chat” du gerne vil have notifikationer fra.



 	Når du er inde i chatten, klikker du på klokken øverst i højre hjørne.



 	Nu popper et felt frem ”sluk for notifikationer i denne chat” hvorefter du trykker ja eller nej.
da
Hvordan ændrer jeg farve/type på en aktivitet?
Det er ikke muligt at ændre farvekoden på aktiviteter. Den eneste måde at ændre det er ved at fjerne aktiviteten og oprette en ny.
da
Hvordan ændrer jeg stamoplysningerne om min forening (app)?
Du kan til enhver tid tilføje og ændre oplysninger om din forening.

 	Gå til Foreninger i bunden af skærmen og tryk på Vis forening i midten af aktivitetshjulet.


 	Tryk på tandhjul øverst til højre.

 	Her kan du ændre alle oplysninger om din forening fx. forenings navn, adresse, tlf. nummer eller hjemmeside.
da
Hvorfor er der forskellige roller?
Der findes tre typer af roller i MinForening, der har tilknyttet forskellige rettigheder:

1) Som Administrator kan du i appen og på webplatformen tildele og fjerne roller samt oprette, redigere og fjerne alle aktiviteter i din forening.

2) Som Gruppeleder kan du i appen og på webplatformen oprette, redigere og fjerne alle aktiviteter i den gruppe, som du er gruppeleder for.

3) Som Medlem kan du svare på om du deltager eller ej, påtage dig opgaver samt chatte med administrator, gruppeleder og medlemmer.
da
Hvorfor kan vores medlemmer ikke angive om de deltager eller ej?
Hvis jeres medlemmer ikke kan angive om de deltager eller ej i en aktivitet, er det sandsynligvis fordi de ikke er inviteret til den pågældende aktivitet. Du skal derfor enten tilføje medlemmet til den gruppe som er inviteret, eller invitere den gruppe som personen er medlem af.
da
Jeg kan ikke oprette aktiviteter, hvad gør jeg?
Som medlem kan du ikke oprette aktiviteter. Du skal således af en administrator gøres til enten gruppeleder eller administrator for at kunne oprette aktiviteter.
da
Jeg kan ikke tilføje/fjerne medlemmer til/fra grupper, hvad gør jeg?
Det er kun Gruppeleder eller Administrator, der kan flytte medlemmer ind og ud af grupper. Som administrator har du rettighed til at gøre et medlem til gruppeleder eller administrator, så de kan administrere egne grupper samt oprette aktiviteter.
da
Sådan kommer du i gang med at synkronisere WinKAS og MinForening?
MinForening samarbejder med WinKAS, hvorfor det er nemt at automatisk synkronisere medlemmer og grupper fra WinKAS til MinForening. 

Læs mere om funktionen her <link>
da